La nutrició dels organismes.	
(Nutrició autòtrofa i Nutrició heteròtrofa)

Activitats de síntesi.

Per què realitzen la nutrició els organismes? Raona la teva resposta.

Quina diferència hi ha entre la nutrició de les plantes i la dels animals?

Defineix el concepte de nutrició autòtrofa.

Agrupa els següents éssers vius en autòtrofs i heteròtrofs:

Cuc de terra, Cérvol, Blat, Avet, Sardina, Pop, Xampinyó, Roser

Què en fan els animals de la matèria que obtenen a través dels aliments?

Explica breument en què consisteix la fotosíntesi.

D’on obté la planta les substàncies necessàries per realitzar la nutrició autòtrofa fotosintètica?

Descriu mitjançant un esquema la nutrició autòtrofa fotosintètica.

Defineix el concepte de nutrició heteròtrofa.

L’esquema següent a quin procés correspon?. Descriu el procés de l’esquema.

En què consisteix la respiració cel·lular?

Els organismes autòtrofs realitzen la respiració cel·lular? Raona la resposta

Quines diferències observes entre la fotosíntesi i la respiració cel·lular?

Digues les semblances i diferències entre la quimiosíntesi i la respiració cel·lular.

Indica els aparells que, en els animals, porten a terme les funcions següents:

Funció	Aparell	
Transport d’oxigen		
Digestió dels aliments		
Eliminació del CO2 (diòxid de carboni)		
Transport de nutrients		
Absorció de nutrients		
Ingestió de l’aliment		

Indica si les afirmacions següents són correctes o incorrectes, i corregeix les afirmacions incorrectes:

Els comensals s’alimenten d’altres organismes als quals perjudiquen.

Els simbionts són organismes que s’uneixen per beneficiar-se mútuament.

Els herbívors s’alimenten de vegetals.

Els depredadors s’alimenten d’herbívors.

Els organismes sapròfits s’alimenten de vegetals.

Els paràsits són organismes que viuen a costa d’altres organismes als quals perjudiquen.

Quina diferència hi ha entre nutrient i aliment?

Els organismes autòtrofs podrien viure sense els heteròtrofs? I a l’inrevés?

Per què les cèl·lules vegetals també tenen mitocondris?

Com obtenen l’energia per viure les cèl·lules de les plantes quan no hi ha llum?

Quins aliments podríem consumir si el nostre aparell digestiu hagués de treballar molt poc per refer‑se d’una operació o d’una malaltia intestinal?

Quan els aliments contenen proteïnes com, per exemple, la carn, contenen àtoms de nitrogen que es converteixen en compostos molt tòxics; per això és necessària la funció d’uns òrgans especials. Quins són aquests òrgans especials en els vertebrats?

Completa la taula següent:

Obtenció de Matèria i Energia		Nutrició autòtrofa		Nutrició
heteròtrofa	
		fotosintètica	quimiosintètica		
Font de matèria	orgànica				
	inorgànica				
Font d’energia	llum solar				
	matèria inorgànica				
	matèria orgànica				

Quan utilitzen oxigen (O2) les plantes? Quan utilitzen diòxid de carboni (CO2)?

Quins aparells intervenen en la nutrició dels animals?